open-index/open-wikipedia-markdown huggingface dataset:
Lavinia Miloşovici

**Lavinia Miloşovici** (Lugoj, Errumania, 1976ko urriaren 21a) gimnasta artistikoa da, 1992an txapeldun olinpiko bikoitza, eta bost aldiz munduko txapelduna hainbat probatan 1991tik 1995era.

## Kirolari ibilbidea 
### 1991 
1991ko Indianapolisko MundukoTxapelketa
* Urrea eskuratu zuen zaldi-jauzian Oksana Chusovitina eta Henrietta Ónodi hungariarraren aurretik.
* Brontzezko bi domina lortu zituen: oreka-habean eta taldekako lehiaketan, Sobietar Batasunaren eta Estatu Batuen atzetik.

### 1992 
Bartzelonako Olinpiar Jokoak
* Urrezko bi domina lortu zituen, zaldi-jauzian eta lurreko ariketan.
* Zilarrezko domina bat taldekako lehiaketan, Talde Bateratuaren ondoren (urrea) eta Estatu Batuen aurrean (brontzea).
* Brontzezko domina, banakako orokorrean, Tatiana Gutsu eta Shannon Miller estatubatuarraren ondoren.
1992ko Parisko MundukoTxapelketan
* Urrea lortu zuen barra asimetrikoetan.

### 1993 
Birminghameko 1993ko Munduko Txapelketa
* Urrea lortu zuen oreka-habean
* Zilarra  jauzi ariketan, Elena Piskun bielorrusiarraren ondoren.

### 1994 
Brisbaneko Munduko Txapelketa 1994an,
* Zilarrezko bi domina eskuratu zituen, banakako orokorrean eta lurreko ariketan.
* Brontzezko domina bat, zaldi-jauzian, bere herrikide Gina Gogean (urrea) eta Svetlana Khorkina (zilarra) errusiarraren ondoren. 
Dortmundeko Munduko Txapelketa (Alemania), non taldekako lehiaketa baino ez zen jokatu
* Urrea eskuratu zuen taldekakoan Estatu Batuen eta Errusiaren aurretik.

### 1995 
1995eko Munduko Sabaeko txapelketan
* Urrea eskuratu zuen taldekakoan, Txinaren (zilarra) eta Estatu Batuen (brontzea) aurretik.
* Brontzezko domina bat lortu zuen banakako sailkapen orokorrean, Ukrainako Lilia Podkopayeva (urrea) eta Errusiako Svetlana Khorkina (zilarra) atzetik.

### 1996 
1996ko San Juan Mundiala
* Brontzea eskuratu zuen, lurreko ariketan, Kui Yuanyuan txinatarraren, Gina Gogean errumaniarraren eta Liubov Sheremeta ukrainarraren ondoren.
Atlantako (Estatu Batuak) Olinpiar Jokoetan kirol-ibilbide arrakastatsuari amaiera emanez
* Brontzezko bi domina lortu zituen: taldekakoan —Estatu Batuen eta Errusiaren atzetik
* Brontzea banakako orokorrean Simona Amanar bere herrikidearekin berdinduta,  Ukrainako Lilia Podkopayeva eta Gina Gogean herrikidearen ondoren. 
## Erreferentziak 
## Kanpo estekak
Andreea Raducan

**Andreea Rãducan** (Bârlad, Errumania, 1983ko irailaren 30a) errumaniar gimnasta artistikoa da, 2000. urtean taldekako lehiaketan txapeldun olinpikoa eta 1999 eta 2001. urteen artean munduko txapelduna bost aldiz.

## Kirolari ibilbidea 
### 1999 
Tianjingo 1999ko Munduko Txapelketan, urrezko domina lortu zuen lurzoru-proban —Simona Amanar herrikidearen eta Svetlana Khorkina errusiarraren aurretik—, zilarra oreka-barran —Ling Jie txinatarraren atzetik eta Ukrainako Olga Raschupkinaren aurretik, eta  urrea talde-lehiaketan, Errusiaren eta Ukrainaren aurretik.

### 2000 
2000ko Sidneyko Olinpiar Jokoetan urrea eskuratu zuen taldekako finalean eta All Around finalean, Errusia eta Estatu Batuen aurretik, eta zilarra zaldi-jauzian, Elena Zamolodchikova errusiarraren ondoren eta Jekaterina Lobaznyuk errusiarraren aurretik.

### 2001 
2001. urtea izan zen kirol-arrakastei zegokienez bere urte handia; izan ere, Munduko Txapelketan, Ganten (Belgika), hiru urrezko domina eskuratu zituen: taldekakoan, oreka-habean eta lurrako ariketan; eta brontzezko bi domina, zaldi-jauzian —Svetlana Khorkina errusiarraren eta Oksana Chusovitina uzbekaren atzetik, eta, bakarkako orokorrean, Svetlana Khorkina (urrea) eta  Natalia Ziganshinaren atzetik.

## Filmografia 
* 2020: The *Golden Girl*, dokumentala, *HBO Europe*.

## Bibliografia 
* Andreea Răducan (2012). The Other Side of the Medal (Ingelesez). Wiseman. ISBN 978-6-0693-1883-6. 

## Erreferentziak 
## Kanpo estekak 
* Andreea Rãducan-en webgune ofiziala (), ()
Urbeltz argal

**Urbeltz argala** edo **urritxgorria** (*Coprinus plicatilis* edo *Parasola plicatilis*) *Psathyrellaceae* familiako onddo espezie bat da. Sukaldaritzarako baliorik gabea, haragi eskasa, hutsala eta funsgabea. *Coprinus* espezie txiki eta mehe bat da, ia ez du haragirik kapelan, ia koloreztatutako azal mintzezko batez eta orriez osatuta dago bakarrik.

## Deskribapena 
**Kapela:** 2 eta 4 cm arteko diametrokoa, kanpai itxurakoa, gero ganbila, azkenik laua, erdian hori-okre kolorea du, nabarmen ikusten da, gainerakoa arre-grisaxka delako. Kapela guztia ildaskatua da, erdialdea izan ezik. Ertza oxkarratua du.

**Orriak:** Zabal, ez oso delikueszenteak, gris-beltzaxka kolorekoak, meheak, disko formako oin-ertzaren dilatazio baten gainean txertatuak.

**Hanka:** Kapelaren diametroa baino dezente luzeagoa, oso mehea, hauskorra, kolore zurbil eta distiratsua du, 

**Haragia:** Kapelaren azalaren eta orrien artean dagoen haragia ia ia ez da existitzen.
thumb|Urbeltz argalak
**Etimologia:** *Coprinus* terminoa grekotik dator eta simaurrari dagokio, simaurrean hazten dela. *Plicatilis* epitetoa latinetik dator, tolestura esan nahi duen "plicatus" hitzetik. Bere kapelaren tolesturengatik.

## Jangarritasuna 
Sukaldaritzarako baliorik gabea.

### Nahasketa arriskua 
Tamaina txikiko beste *coprinus* askorekin: *Coprinus cineratus*, *Coprinellus ephemerus*, *Coprinellus curtus*, *Coprinopsis extinctoria*, *Coprinellus hiascens*, *Parasola misera*, etab.

## Sasoia eta lekua 
Udaberrian eta udazkenean, oso ohikoa udazkenean, belar artean eta bidexken ondoan.

### Banaketa eremua 
Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Galeria 

Fitxategi:Parasola plicatilis bi.jpg
Fitxategi:Parasola plicatilis hiru.jpg

## Erreferentziak 
## Kanpo estekak
Ioanna Petrovschi

**Ioanna Petrovschi** (Errumania, 1986ko otsailaren 5a) errumaniar gimnasta artistikoa da, 2002an munduko txapeldunorde asimetrikoetan.

## Kirolari ibilbidea 
### 2002 
Debrecenen (Hungaria) egindako munduko txapelketan, zilarra lortu zuen barra asimetrikoen proban. Courtney Kupets (urrea) estatubatuarraren atzetik eta Ludmila Ezhova (brontzea) errusiarraren aurretik geratu zen.

## Erreferentziak 
## Kanpo estekak
Dhyan Chand

Major **Dhyan Chand** (1905eko abuztuaren 29a - 1979ko abenduaren 3a) Indiako belar hockey jokalaria izan zen, kirol horren historiako handienetako bat bezala hartuta.  1928an, 1932an eta 1936an, India belar hockeyan nagusi zen garaian, ezaguna zen golak sartzeko bere balentria apartengatik, baita urrezko hiru domina olinpiko irabazteagatik ere. Bere eragina garaipen horietatik harago hedatu zen, Indiak 1928tik 1964ra bitartean zortzi Olinpiar Jokoetatik zazpitan belar hockey proba irabazi baitzuen.

Hockeyko *The Wizard (Aztia)*   edo *The Sorcerer*   izenez ezagutzen zen bere pilota kontrol bikainagatik, Chandek nazioartean jokatu zuen 1926tik 1949ra; 570 gol sartu zituen 185 partidatan bere autobiografiaren arabera, *Goal*.  Indiako Gobernuak Chand Indiari Padma Bhushanen hirugarren ohore zibil handiena eman zion 1956an.  Bere urtebetetze eguna, abuztuaren 29a, Indiako Kirolaren Egun Nazionala ospatzen da urtero. Indiako kirol ohore gorenak, Major Dhyan Chand Khel Ratna Sariak, bere izena du. 

## Erreferentziak 
## Kanpo estekak
Natalia Bobrova

**Natalia Bobrova** (Novosibirsk, Errusia, 1978ko abuztuaren 24a-Tel Aviv, Israel, 2015eko apirilaren 2a) errusiar gimnasta artistikoa da, lurzoru-proban espezialista, eta 1993an munduko brontzezko domina lortu zuen.

## Kirolari ibilbidea 
### 1993 
Birminghameko 1993ko Munduko Txapelketan brontzezko domina eskuratu zuen, eta podiumean geratu zen, Shannon Miller (urrea) estatubatuarraren eta Gina Gogean errumaniarraren (zilarra) atzetik.

## Erreferentziak 
## Kanpo estekak
Cătălina Ponor

**Cătălina Ponor** (Konstantza, Errumania, 1987ko abuztuaren 20a) errumaniar gimnasta ohia da.

Lurzoruan eta oreka barran aditua.  "Oreka-barraren erregina" ere esaten zaio (Queen of Beam).

## Biografia 
2002an talde nazionalarekin entrenamendua hasi ondoren, Ponorrek hainbat domina irabazi zituen Errumaniako taldearekin, oreka-barran eta lurzoruan. 

2003. urtearen amaiera arte ia ezezaguna zen Ponor, eta gimnasta gisa egindako ibilbidean hainbat lorpen garrantzitsu egin ditu. Bere ibilbidean 2003ko Munduko Txapelketa nabarmendu behar da, bertan zilarrezko domina lortu baitzuen, eta 2004an Europako Gimnasia Lehiaketan eta 2004ko Atenasko Olinpiar Jokoetan urrezko dominak eskuratu zituen.

Olinpiar Jokoen ondoren, Ponor eztabaidetan sartu zen, baina hainbat lehiaketatan lortu zuen arrakasta. 2006ko Europako Txapelketan urrezko domina eskuratu ondoren, Ponorrek erretiroa hartzea erabaki zuen, lesioengatik. Hala ere, berriro ekin zion entrenamenduari, eta, azkenik, Londres 2012ko Olinpiar Jokoetan parte hartu zuen gimnasia artistikoko talde errumaniarrarekin. Taldekakoan brontzezko domina lortu zuen, eta zilarrezkoa, berriz, lurreko ariketan

Azkeneko parte-hartzea 2017ko Europako Txapelketetan izan zuen, Cluj-Napoca herrian, bere herrialdean (Errumania). Emaitza bikaina izan zuen bere kirolari ibilbidearei  amaiera emateko. Oreka-barraren banakako amaierarako sailkatu zen, eta urrezko domina lortu zuen, 14.566 puntuazioarekin (6.2 zailtasuna eta 8.366 exekuzioa).

Munduko Kopako beste lehiaketa batzuetan sei domina gehiago lortu zituen, eta horietatik 4 urrezkoak izan ziren.  Zehazki, urrezko domina lortu zuen bere espezialitatean: oreka-barran; Birminghan, Ingalaterra, 2006; Doha, Catar 2016; Bakú, Acerbayián 2017.  Azken aldiz Dohan parte hartu zuen, Catar 2018, eta zilarrezko domina lortu zuen bere espezialitatean.  Birminghanen zilarrezko domina ere lortu zuen 2006an, eta Bakun urrezko domina 2017an.

Maila pertsonalean, 2020ko abuztuan, Instagrameko kontuan  Bogdan Ristea Jianurekin ezkonduko zela iragarri zuen

## Erreferentziak 
## Kanpo estekak
Dina Kotxetkova

**Dina Kotxetkova** (Mosku, Errusia, 1977ko uztailaren 27a) gimnasta artistikoa da, 1994an eta 1996an munduko txapelduna izan zen bi aldiz, lurzoruko eta oreka-barrako probetan, hurrenez hurren.

## Kirolari ibilbidea 
Brisbanen (Australia) 1994an egin zen Munduko Txapelketan, urrezko domina lortu zuen lurrean, eta brontzezko bi domina norbanakoen orokorrean, Shannon Miller estatubatuarraren eta Lavinia Milosovici errumanieraren atzetik—, barra asimetrikoetan, Luo Li txinatarraren eta Svetlana Khorkina errusiarraren atzetik. 

Handik gutxira, urte berean, Dortmundeko1994ko Munduko Txapelketan taldekako lehiaketan baino ez zen parte hartu.Taldekako brontzea lortu zuen, Errumaniaren eta Estatu Batuen atzetik.

1996an San Juanen (Puerto Rico) egindako Munduko Txapelketan, oreka habean urrea eskuratu zuen.

Atlantakko Olinpiar Jokoetan taldekakoetan zilarra  eskuratu zuen, Estatu Batuen ondoren (urrea) eta Errumaniaren aurretik (brontzea).

## Erreferentziak 
## Kanpo estekak
Gazta-pikorrak

link=//upload.wikimedia.org/wikipedia/commons/thumb/b/ba/CheeseCurds.jpg/220px-CheeseCurds.jpg|thumb|Gazta-erroskilak pikorretan.
**Gazta-pikorrak** edo **gaztazko pikorrak** (*fromage en grains* edo *fromage en crottes* frantsesez) cheddar gazta gatzatu freskoa da, Quebecekoa. Poutinearen funtsezko osagaia da. Funtsean, prentsatu ez den cheddar gazta besterik ez da. 

Gazta hau eguneko freskorik onenean dago eta ez da hoztu. Hozten edo izozten denean, testurizatutako gustuaren arabera ehundura irmoa galtzen du, kontsolidatu egiten da eta gustua asko aldatzen zaio. 

Kanadako beste probintzia batzuetan eta AEBn ere egiten da gazta hori.

Gutxiagotan "skouik-skouik" gazta ere esaten zaio; jendeak uste du gaztak hortz artean egindako hotsetik datorrela, baina izena ingelesezko *squeak* hitzetik dator, "karraskatu" esan nahi duena.

## Gaztaren jatorria 
Gaztaren jatorria Quebeceko erdialdean dago, 1960 inguruan. Garai hortan, baserrietako esne-soberakin handiak zeuden, eta horrek eraldaketa-fabrikak asetzen zituen. Esne-denda askok galdutako izakinak saltzeko irtenbidea aurkitu nahi zuten. Gazta-barietate berri bat garatu zuten: gazta-pikorrak. Erraz eta azkar prestatzen da, eta oso ezagun egin zen. Gaztagile ibiltariaren lanbidea geroxeago sortu zen, eta horrek esne-soberakinak gazta-pikorrak eginez saltzeko tradizioa betikotu zuen.

## Legenda 
Legenda batek, funtsik gabea baina interesgarria, gaztaren jatorria 1760 inguruan kokatuko luke. Europako kolonoek gazta egiten irakatsi nahi izan zieten Abenakiei, Quebeceko jatorrizko herri bati. Errezeta galdu ondoren, gazta xehatua lortu zuten, gaur egungo gazta-pikorren antzekoa.

## Erreferentziak 
* Esnekia
* Poutine
* Mamia

## Bibliografia 
* Pascale Lévesque, La Route du fromage en grains, Les Éditions de l'homme, 2021 (ISBN 978-2-761-95410-5)

## Kanpo estekak
San Migel eliza (Artazu)

**San Migel eliza** Mañeruibarreko Artazu udalerrian dagoen Erdi Aroko kristau eliza da. XVIII. mendean zaharberritu zen.

## Eraikina 
Jatorriz, eraikuntza gotikoa zen, baina XVIII. mendean zaharberritze luze baten ondorioz, ezaugarri neoklasikoko ezaugarriak nagusitu ziren, elizak gaur egun duen itxura hartuz.

Eraikinak, gurutze latindarraren oinarria dauka, aurrealde laukizuzenarekin. Elizaren kanpoaldean, eraikuntza fase ezberdinak nabarmentzen dira, sarrera ateak esaterako, erdi puntuko arku pizkundetarra dauka. Sakristian, San Miguel aingeruaren XVI. mendeko irudi bat dago, kaliz batzuk, eta zilarrezko gurutze neoklasiko bat.

## Erreferentziak 
* 

## Ikus gainera 
* Artazu
* Mañeruibar
* Izarbeibar-Novenera

## Kanpo estekak
Yun Mi Kang

**Yun Mi Kang** (Ipar Korea, 1988ko otsailaren 1a) Ipar Koreako gimnasta artistikoa da, 2003ko txapeldunordea zaldi-jauzian.

## Kirolari ibilbidea 
2003ko Anaheimeko Munduko Txapelketan zilarra eskuratu zuen Elena Zamolodchikova errusiarrarekin berdinduta, Oxana Chusovitina uzbeka irabazlearen atzetik.

## Erreferentziak 
## Kanpo estekak
Fermín de Marichalar y Arano

**Fermin de Marichalar y Arano** (Lesaka, Nafarroa Garaia, 1595 maiatzaren 21a - 1648) noblea eta Nafarroako Gorteetako goi mailako kargua izan zen.

Lesakako eta Iruñeako leinu garrantzitsuen oinordekoa zen. Aitaren aldetik (Miguel de Marichalar y Zabaleta) Maritxalar eta Zabaletako jaunen oinordekoa zen; Amaren aldetik (Maria de Arano y Espinal) Arano eta  Espinal familien ondorengoa. 

Lesakako bi leinuen jauregi eta ondasunen jabea zen, baita Etxarri-Aranatz, Lizarrabengoa eta Arbizuko jauregi eta lurren jabe ere. XVII.mendean Nafarroako Errege Kontseiluan entzule lanetan arituko ziren hiru Maritxalarretan lehena. Nafarroako Gorteetan biziarteko postua lortu zuen Nafarroako erregeorde izan zen San Germango dukearen eskutik.

Bi aldiz ezkondu zen. Lehena Catalina Vallejorekin eta bi seme izan zituena: Miguel eta Antonio Manuel. Bere bigarren emaztea Graciosa de Eslava izan zen eta ezkontza horretatik Esteban Fermin jaio zen. Honek ere bere aitaren urratsak jarraitu zituen eta 1655 eta 1678 bitartean Kontseiluaren entzule izan zen.

Salamancako Unibertsitatean egin zituen ikasketa juridikoak eta San Bartolomeko ikastetxe nagusiko kide izan zen. Administrazioan sartu aurretik, 1607 eta 1612ko Gorteetara joan zen Lesakatik prokuradore gisa; 1617koetan erresumako sindiko izendatu zuten; eta 1627an Madrilera joan zen Jeronimo Iberorekin, erregearekin Nafarroako Erresumarentzat interesgarriak ziren hainbat gai jorratzera. Nafarroako Gorte Nagusiko alkate postua lortu  zuen 1632ko apirilaren 16an, Juan de Navazen ordez. Errege Kontseiluko entzule bihurtu zen 1633ko otsailaren 22an.

Entzule izan zen garaian era guztietako egoerak bizi izan zituen, eskumikatua ere izan zen. 1637an, frantsesen aurkako kanpaina betean, Zangotzako merindadeko herri guztieetara joateko enkargua eman zitzaion bertako bizilagunei armak garbi eta prest edukitzeko erranez inbasioa gertatuz gero Auritzko hiribilduari laguntzeko.

Urte horretan bertan, Frantziarekin izandako gerretan Nafarroan altxatuko zen armadaren eta Kantabriako probintziaren hornitzaile nagusiizendatu zuten.

Bere zereginak betetzeko moduak kritika garrantzitsuak eragin zizkion bai bera eta bai Erresumari; zaldieriak eta zereal-kargak enbargatzea leporatu zioten, eta urte hartako uztailean aberriaren etsaitzat ere jo zuten. Dena dela leporatutako karguek ez zuten garrantzi gehiegirik izan erregearentzat eta haren zerbitzura jarraitu zuen urteko 30.000 maravediko saria jasoz Maritxalarrek Frantziaren kontrako gudan emandako zerbitzuagatik.

Bere heriotzera Estaban Fermín Marichalar y Eslava semeak ordezkatu zuen kargu guztietan.

Alvaro eta Jaime de Marichalarren arbasoa.

## Kanpo loturak 
* RAH: https://dbe.rah.es/biografias/34799/fermin-de-marichalar-y-arano
* Maritxalartarren genealogia: https://web.archive.org/web/20220805152648/http://www.euskalnet.net/laviana/gen_bascas/marichalar.htm
* Maritxalartarren genealogia:https://www.geneaordonez.es/datos/getperson.php?personID=I103480&tree=MiArbol
Maria Kriutxkova

**María Yevguénievna Kriuchkova** (Rostov Don, 1988ko uztailaren 7a &ndash; ibídem, 2015eko martxoaren 8a) errusiar  gimnasta artistikoa da,  Atenasko 2004ko Olinpiar Jokoetandomina olinpikoa eskuratu zuen.

## Kirolari ibilbidea 
### 2004 
2004ko Atenasko Olinpiar Jokoetan parte hartu zuen 16 urte besterik ez zituela. Hainbat modalitatetan parte hartu zuen. zalldi-jauzian 42. postuan geratu zen, lurzoruko ariketan 79. postuan geratu zen eta banakako ariketan 92. postuan. 

Taldekako modalitatean ere parte hartu zuen, eta brontzezko domina eskuratu zuen Anna Pávlova, Yelena Zamolódchikova, Natalia Zigánshina, Svetlana Jórkina eta Liudmila Yezhovarekin, 113.235eko puntuazioa lortu ondoren. Olinpiadak amaitu ostean, erretiratu egin zen entrenatzaile jarduteko

## Heriotza 
2015eko martxoaren 8an hil zen, 26 urte zituela, enbolia baten ondorioz.

## Erreferentziak 
## Kanpo estekak
Anna Grudko

**Anna Grudko** (Severodvinsk, Errusia, 1990eko otsailaren 9a) gimnasta artistikoa da, eta 2006an brontzezko domina lortu zuen taldekako lehiaketan.

## Kirolari ibilbidea 
### 2006 
Aarhuseko (Danimarka) Munduko Txapelketan, taldekako lehiaketa irabazi zuen, Txinaren (urrea) eta Estatu Batuen (zilarra) ondoren. Taldekideak Svetlana Kliukina, Polina Miller, Anna Pavlova, Kristina Pravdina eta Jelena Zamolodtxikova izan ziren.

## Erreferentziak 
## Kanpo estekak
Jelena Zamolodtxikova

**Jelena Mikhailovna Zamolodtxikova** (Mosku; 1982ko irailaren 19a) errusiar gimnasta artistikoa da, bi aldiz txapeldun olinpikoa 2000. urtean zaldi-jauzian eta lurzoru probetan, eta bi aldiz munduko txapelduna 1999. eta 2002. urteetan.

## Kirolari ibilbidea 
### 1999 
Tianjingo 1999ko Munduko Lehiaketan, urrea eskuratu zuen  zaldi-jauzian, eta Simona Amanar eta Maria Olaru errumaniarren aurretik geratu zen, brontzea norbanako jeneralean —Maria Olaru eta Ukrainako Viktoria Karpenko—, eta zilarra taldeka —Errumania ondoren eta Ukrainiaren aurretik—.

### 2000 
Sidneyko 2000ko Olinpiar Jokoetan, urrea eskuratu zuen jauzi proban —Andreea Rüducan errumanierraren eta Jekaterina Lobazniuk errusiar kidearen aurretik—, beste urre bat lurrean —Svetlana Khorkina herrikidearen eta Simona Amânar errumaniaren aurretik—, eta zilarrezko domina taldekakoan, Errumaniaren aurretik.

### 2001 
Ganteko 2001eko Munduko Txapelketan, zilarra eskuratu zuen taldekakoan, berriz ere Errumaniaren atzetik (urrea) eta Estatu Batuen aurretik (brontzea).

### 2002 
Debrecengo 2002ko Munduko Txapelketan, urrea eskuratu zuen jauzian, Natalia Zigánshina errusiarraren eta OksanaTxusovitina uzbekaren aurretik.

### 2003 
2003ko Anaheimeko Munduko Txapelketan, zilarra eskuratu zuen jauzi proban, Yun Mi Kang iparkorearrarekin berdinduta, biak  Oksana Txusovitina uzbeka irabazlearen atzetik:

### 2004 
2004ko Atenasko Olinpiar Jokoetan, Errumaniaren eta Estatu Batuen atzetik, taldekako brontzea lortu zuen. Taldekideak Liudmila Yezhova, Svetlana Khorkina, Maria Kriutxkova, Anna Pavlova eta Natalia Zigánshina gimnastak izan ziren.

### 2006 
Azkenik, arrakastaz betetako kirolari ibilbideari amaiera emanez, 2006an Aarhusen (Danimarka) egindako Munduko Txapelketan, taldekako lehiaketan, Brontzea lortu zuen, Txinaren (urrea) eta Estatu Batuen (zilarra) atzetik. Taldekideak: Anna Grudkó, Polina Miller, Anna Pavlova, Kristina Pravdina eta Svetlana Kliukina.

## Erreferentziak 
## Kanpo estekak
Atzapar koral-zuri

**Atzapar koral-zuria** (*Artomyces pyxidatus*) *Auriscalpiaceae* familiako onddo espezie bat da. Pixka bat libragarria izan daiteke. 

Sinonimoak: *Ramaria pyxidata*, *Clavaria pyxidata*, *Clavaria petersii*, *Clavicorona pyxidata*.

## Deskribapena 
**Karpoforoa:** 7 eta 14 cm arteko altuera, korala bezala hazten da, argimutil itxurako adar ugarirekin, modu berezi eta bereizgarrian amaitzen dira, sardexka gisa. Kolore zurixkakoa hasieran, gero hori-krema kolorekoa eta azkenean arre-gorrixka argia.

**Haragia:** Zurixka, zaila, sendoa, usain ahulekoa eta zapore min samarrekoa.

## Jangarritasuna 
Pixka bat libragarria.

### Nahasketa arriskua 
*Ramaria stricta* delakoarekin, hau ere egur hiletan bizi da, eta muturrak punta antzean amaitzen zaizkio. *Ramaria abietina* espeziarekin, zeinen adarrak bizpahiru hortz motzekin amaitzen baitira.

## Sasoia eta lekua 
Udaren amaieran eta udazkenean, usteltzen ari den egurrean agertzen da, *Abies*, *Pinus*, Fagus, *Populus* eta *Salix* zuhaitzen enborretan.

### Banaketa eremua 
Ipar Amerika, Europa kontinentala, Erdialdeko Amerika, Asiako iparraldea.

## Erreferentziak 
## Kanpo estekak
Soalarko iruinarria

**Soalarko iruinarria****, Soalarko armadun estela**, ***Solarko estela-menhirra***, **Soalarreko estela-zutarria**,  edo **Soalarko menhirra edo zutarria**, Baztango Soalar mendian (Nafarroa Garaia) aurkitu zuten eta dekoratua dagoen zutarri antropomorfoa da. 2024tik Nafarroako Museoan dago ikusgai

Buruaren eta gorputzaren arteko erlazioak zenbait proportzioren bilaketa adierazten du. Grabatuek irudi hau osatzen dute: aurpegia sugearekin, -armadura, bakarra, gerrikoa, alabarda, armarria eta daga. Gerlari bat dira.

## Datazioa 
Haren antzinatasuna 3.500-5.500 urtekoa da, edo beste modu batean esanda, 1.500- 3.500 K.a., eta zaila da haren adina gehiago zehaztea, menhir bat ezin baita datatu karbono 14 bidez. Ez dago argi, halaber, bere gerritik zintzilik dagoen alabarda silexezkoa edo kobrezkoa den, mota horretako armak bi materialekin eraiki baitziren.

Dena den, horrelako beste gerlari-estelak Brontze Aroan datatu ohi dira. Gainera, harria Baztango monumentu megalitikoekin erlazionatu daiteke, bai eta Historiaurreko beste aurkikuntzetan agertutako dekorazioekin. Horiek kontuan hartuta, Soalarko estela Kalkolito-Brontze Aroan kokatu daiteke Soalarren. Etzana zegoen eta inguruan beste megalito batzuk zeuden. Soalar 827 metroko altuera duen Baztango mendia da eta ibarraren zatirik handiena kontrolatzen du.

Urte batzuk geroago, Hilharriak taldeko kideek jakin zuten menhir hori inguruko bizilagun batek baserrira eraman zuela eta saski bat jarri ziola saskibaloian aritzeko. Argazkiak ateratzean, menhirrak grabatu bitxiak zituela ikusi zuten, ordura arte ezkutuan egon zirenak, bere jatorrizko kokapenean grabatuak lurra ukitzen zuen aldean zeudelako.

Menhir berezi hori hamar urtez egon zen ikusgai Elizondoko Jorge Oteiza Etnografia Museoan, baina 2018an Nafarroako Museoko teknikariek egin zuten bisita batean ikusi zuten nabarmen hondatzen ari zela, jariatze-urak baitzituen eta kolorez eta orbanez bete baitzen. Orduan menhirra Cordovillan dagoen Nafarroako Gobernuaren arkeologia biltegira eraman zuten non han bisitatu zitekeen eskaera eginez gero. 

## Erreferentziak 
## Kanpo estekak 
* Bueno Ramírez, Primitiva eta Armendariz Martija, Javier (2024-04-13). "Gigantes de piedra. Conferencia" . *Cultura navarra* [Bideohitzaldia Youtube kanalean]. Nafarroako Gobernua.
Antonio Beduzzi

**Antonio Beduzzi** (Bolonia, 1675 – Viena, 1735eko martxoaren 4a) arkitekto eta margolari italiarra izan zen; dena dela bere ibilbide nagusia Vienan egin zuen, XVIII. mendearen hasieran.

## Ibilbidea 
Bolonian jaioa, graduatu ondoren, Vienara joan zen bizitzera, eta han Louis Burnaciniren lekua hartu zuen arkitekto gisa Vienako gortean, 1708an. Giovanni Gioseffo Dal Soleren ikaslea izan zen, eta bere lanik garrantzitsuenen artean Melk Abadiaren barrualdea eta aldarea nabarmendu daitezke; lan horiek Jakob Prandtauerren berreraikuntza barrokoaren ondoren. Beste lan garrantzitsuak Leopoldsbergeko San Leopoldo Eliza, Klosterneuburgen, Vienatik gertu; Passauko Katedralaren Museoa; Vienako Kärntnertortheater proiektua; Vienako Palais Niederösterreicheko Landhaussaaleko freskoak.

## Iruditegia 

Fitxategi:Maria Taferl Fresko - Kuppel 7 Darbringung.jpg|*Kristoren aurkezpena tenpluan* 
Fitxategi:Maria Taferl Fresko - Langhaus 1 Apotheose Josef.jpg|*San Joseren apoteosia*
Fitxategi:Maria Taferl Fresko - Kuppel 8 Flucht nach Ägypten.jpg|*Egiptorako ihesaldia*
Fitxategi:Maria Taferl Fresko - Kuppel 2 Marienkrönung.jpg|*Mariaren koroatzea*
Fitxategi:Maria Taferl Fresko - Maria Immaculata.jpg|*Maria Sortzez Garbia*

## Bibliografia 
* Eva Wodarz-Eichner, *Narrenweisheit im Priestergewand*; Herbert Utz Verlag, Munich, 2007, 

## Erreferentziak 
## Kanpo estekak 
* :Antonio Beduzziri buruzko bideoa.
Lumumba (koktela)

**Lumumba**, **lugumba** edo **lumunba**, txokolate-irabiakiarekin eta brandy edo koñakarekin egindako koktel gozoa da. Hotza har daiteke izotzarekin edo beroa. Brandy Alexander baten aldaera "merketzat" hartzen da. Espainian ezaguna izan zen Movida garaian, eta hasieran beste edari alkoholiko batzuekin ere aurki zitekeen, hala nola rona, ginebra, amaretto edo Licor 43. Europako gainerako herrialdeetan rona erabili ohi da; Espainian, berriz, brandy-aren erabilera estandarizatu zen. Erabiltzen ziren ohiko txokolate-irabiakiak Cacaolat edo Okey ziren. Mendebaldeko Alemanian sortu zela uste da. Oso koktel ezaguna izan zen 70eko eta 80ko hamarkadetako gazteen artean, eta haien kontsumoa Europa osora zabaldu zen, baina gaur egun ia desagertu egin da Espainiako taberna guztietatik.

Patrice Lumumbaren deformazioa da haren izena. Kongoko lehen ministro eta buruzagi antikolonialista iraultzailea izan zen. Pertsona ospetsua izan zen, batez ere heriotza tragikoaren ondoren. Iturrien arabera, kongoar iraultzaile honen lanaren ohorez izan daiteke izena, edo, besterik gabe, arrazista.

Danimarkan, Herbehereetan eta Alemaniako iparraldean **Tote Tante** ('izeba hila') deitzen diote. Izen hori Föhr uharte frisiarreko kondaira bati dagokio. Haren arabera, Föhr-eko emakume bat Amerikan hil zelarik jaioterrian lurperatu nahi zuten, baina aberriratzeak kostu handia zuenez, kakao-kutxa batean bidali zituzten bere errautsak uhartera. Koch Krischan idazle alemanaren Dreimal Tote Tante: Ein Küsten-Krimi (2016) liburuan agertzen da.

## Kanpo estekak
Espainiako emakumezkoen Errugbiko Ohorezko B maila

**Espainiako emakumezkoen Errugbiko Ohorezko B maila** () Espainian emakumezkoek jokatzen duten errugbi txapelketa nagusiaren bigarren maila da. Ohorezko maila bezala, Espainiako Errugbi Federazioak antolatzen du, eta gaur egun 8 taldek parte hartzen dute.

## Lehiaketa sistema 
2021-22 denboraldian, 8 talde aritu ziren ligan, bi itzuliko sisteman, denak denen aurka. Puntuak honela banatzen dira:
* garaipena: 4 puntu
* berdinketa: 2 puntu
* erasoko bonusa, 4 entsegu edo gehiago lortzen dituen taldeari: puntu bat
* defentsako bonusa, 7 puntu edo gutxiagoko aldeaz galtzen duen taldeari: puntu bat

## Palmaresa 
## 2025-26 denboraldiko euskal taldeak 
## Erreferentziak 
## Oharrak 
## Kanpo estekak
Just After Sunset

***Just After Sunset*** (euskaraz *Gaua Egin Ondoren*), 2008ko Stephen King estatubatuar idazlearen kontakizun liburu bat da. 2008ko azaroaren 11an Charles Scribner's Sons argitaletxeak argitaratu zuen.

13 kontakizunez osatutako liburua da, bakoitzaren amaieran idazleak kontakizunei buruzko hainbat ohar ere idatzi zituen.

## Kontakizunak 
### Willa
Hainbat pertsonez osatutako talde bat Wyoming estatuko herri bateko tren geltokian daude, hara nola eta zergatik ailegatu diren jakin gabe.  

### Jengibre ogiaren neska
Emakume bat bere iragana atzean utzi nahian AEBetako kostaldeko badia batera bizitzera joan da, baina bere berehalako etorkizunak ustekabekoa ekarriko dionaz ezjakitun da.

### Harveyren ametsa
Gizon batek bere emazteari izandako amets arraro eta bitxi bat aipatuko dio, ametsa baina zeozer gehiago izan daitekena. 

### Átseden eremua
Ezizenez eleberriak argitaratzen dituen idazle bat errepidean dahoen atseden eremu batean getatuko da, eta egoera deseroso batean parteartuko du. 

### Bizikleta estatikoa
Gizon batek bizikleta estatiko bat erosiko du, beste norabaitera eramango duela susmatu gabe. 

### Atzean laga zituzten gauzak
G8zon baten aartanentuan objektu bitxi batzuk agertzen hasiko dira. Kingek AEBetan jazotako 2001eko irailaren 11ko atentatuko biktimei egindako omenaldia da.  

### Graduazio arratdaldea
Gazte bat gertaera arraro baten lekukoa izango da.

### N
Gaixotasun psikologiko larria duen gizon bat bere psikiatrarengana laguntza eske joango da. 

### Infernuko katua
Itxuraz arrunta dirudien katu batek berarekin batera heriotza darama. Kontakizun hau zinenaratua izan zen.

### *The New York Times* merke-merke
Emakume batek inoiz ahaztuko ez duen telefono dei bat jasoko du.

### Mutu
Autoestopista bat zehark ezohikoa eta enigmatikoa da. Aitormen baten gisa narratua, zur eta lur uzteko moduko amaiera harrigarria duen intrigazko kontakizuna da. 

### Ayana
Mirariak gertatzen dira, eta gainera usteksbean.

### Leku oso estua
Bi gizonek beren lehia muturreraino eramango dute.

## Kanpo estekak
Strogonoff zekor

[thumb|300px|right|Stroganoff zekorra [arrozarekin.]]
**Strogonoff zekorra** edo **Stroganov zekorra**, xerra ez oso lodietan ebakitako zekor haragi eta onddo eta krema garratzez egindako saltsaz lagunduriko plater bat da. 

## Historia 
Usadioaren arabera, XIX. mendean Errusiar Inperioko San Petersburgo hirian, Pavel Alexandrovitx Stroganov kondearentzat lan egiten zuen André Dupont frantziar sukaldariak asmatu omen zuen.

Bigarren Mundu Gerra aurretik Txinako jatetxeetan ere zerbitzatzen hasi zen, eta ondoren errusiar eta txinatar etorkinek AEBetan ezagutzera eman zuten.

## Kanpo estekak
Gorki Leninskie

**Gorki Leninskie**  Errusiako Moskuko oblastan dagoen Leninski barrutiko herrigune urbano bat da. Mosku hiritik 10 kilometrora dago hegoaldean, MKAD errepidearen mugan. 2010ean 3.586 biztanle zituen.

Bertako jaurerria Moskuko nobleziaren hainbat kiderena izan zen XVIII. mendean. Zinaida Morozovak, Savva Morozoven alargunak, erosi zuen 1909an, Anatoli Reinbot jeneralarekin ezkondu baino urtebete lehenago. Fiodor Schechtel kontratatu zuen berrikuntza arkitektoniko nabarmena egiteko, estilo neoklasikoan aldatzeko, zutabe jonikoekin sarreran.

1924eko urtarrilaren 21ean bertan hil zen Vladimir Lenin Sobietar Batasuneko liderra.

## Erreferentziak 
## Kanpo estekak
Gabriel Zuchtriegel

**Gabriel Zuchtriegel** (Weingarten, 1981eko ekainaren 24a) arkeologo alemaniarra da, italiar nazionalitatea duena eta 2021eko otsailaren 20tik aurrera Ponpeiako aztarnategi arkeologikoko zuzendaria dena.

## Biografia
Arkeologia klasikoa, historiaurrea eta filologia grekoa ikasi zituen Berlingo Humboldt Unibertsitatean, 2001etik 2006ra bitartean.

2010ean Bonneko Unibertsitatean doktoratu zen Gabi hiri zaharreko aztarnategi arkeologikoari buruzko tesi batekin, bertan indusketa-kanpainak egin ondoren Alemaniar Arkeologia Institutuak emandako beka bati esker. Indusketak egin zituen Selinonte eta Basilicatako Heraklean ere, Basilicatako Unibertsitateko arkeologia greko eta erromatarreko katedrako irakasle laguntzailea izan zen ikasturte akademiko batean (2014-15).

2015ean, Paestumeko Arkeologia Parkeko eta Arkeologia Museo Nazionaleko zuzendari arduradun izendatu zuten. 2020ko uztailaren 15ean italiar nazionalitatea eman zioten.

2021eko otsailaren 20an Ponpeiako indusketa arkeologikoen zuzendari izendatu zuten, Massimo Osannaren ordez.

## Erreferentziak 
## Kanpo estekak
Ana Luísa Amaral

**Ana Luísa Ribeiro Barata do Amaral**, **Ana Luísa Amaral** izenez ezaguna  (Lisboa, 1956ko apirilaren 5a &ndash; Porto 2022ko abuztuaren 5a) portugaldar poeta, itzultzailea eta irakaslea izan zen. Poesia Iberoamerikarreko Reina Sofía Saria irabazi zuen.

## Ibilbidea 
Ana Luísa Amaral Lisboan jaio zen 1956ko apirilaren 5ean. Oportoko Unibertsitateko Letren Fakultatean germaniar filologia ikasi zuen.Hainbat lan akademiko idatzi zituen Portugalen eta atzerrian: poesia ingelesa eta estatubatuarra, poetika konparatua eta ikasketa feministak.Genero ikasketen aitzindarietako bat izan zen Portugalen, eta 2005ean *Diccionario de crítica feminista* idatzi zuen, Gabriela Macedorekin batera.

80ko hamarkadako Portugalgo belaunaldiari atxikia, Amadeu Baptista eta Isabel de Sá bezalako autoreekin dozenaka liburu argitaratu zituen poesia, saiakera, antzerki eta haur literaturari buruz, baita zenbait itzulpen ere. Bere poesia-lana hainbat hizkuntzatara itzuli da eta Frantzia, Brasil, Italia, Suedia, Herbehereak, Venezuela, Kolonbia, Mexiko eta Alemanian argitaratu da.

2022ko abuztuaren 5eko gauean hil zen, gaixotasun luze baten ondorioz, eta abuztuaren 7an egin zioten azken agurra Matosinhosen.

## Sariak eta aintzatespenak 
* 2007an Italiako Giuseppe Acerbi saria eta Casino da Poluoa Literatur Saria jaso zituen. Urtebete geroago, Portugalgo Idazleen Elkarteak *Entre Dois Rios eta Outras Noites* liburuagatik Sari Nagusia jaso zuen.

* 2012an, Rómulo de Carvalho/António Gedeão saria jaso zuen. 
* 2018an Internazionale Fondazione Roma Saria jaso zuen: Ritratti di Poesia eta Jacinto do Prado Coelho Saiakera Saria. Urte horretan bertan, Leongo Leteo Klubeko kideek ematen duten Leteo Saria jaso zuen Amaralek, literatura-berrikuntzan lagundu duten autoreak saritzeko. Horrez gain, Guerra Junqueiro Literatura Sariaz jaso zuen, .

* 2021ean, Reina Sofía Poesia Iberoamerikarreko Saria eman zioten, espainiar eta portugesezko poesia aintzatesteko Espainian ematen den saririk garrantzitsuena. Hori lortu zuen zazpigarren emakumea izan zen, eta hura lortu zuen laugarren autorea, portugesez, João Cabral de Melo Neto en 1994an, Sophia de Mello Breyner Andressen 2003an eta Nuno Júdice 2013an. 2021ean Francisco de Sá de Miranda literatur saria ere jaso zuen. Horrez gain, Idazteko Literatura Korronteen Saria, Erromako Poesia Fondazione Saria eta narratibaren PEN saria irabazi zituen.

* Galiziako Idazleen Elkarteak (AELG) Amaral izendatu zuen 2022ko Galiziako Idazle Unibertsal. Urte horretako uztailaren 28an, hil baino egun batzuk lehenago, Portoko Liburu Azokak iragarri zuen Amaral omenduko zuela abuztuaren 26tik irailaren 11ra bitartean egingo zen ekitaldian, "Imajinatu eta jardun" lemapean.

## Erreferentziak 
## Kanpo estekak
Jacques Dubochet

**Jacques Dubochet ** (Aigle, 1942ko ekainaren 8a) suitzar biofisikaria da. 2017ko Medikuntzako Nobel Saria jaso zuen Joachim Frank eta Richard Hendersonekin batera kriomikroskopia elektronikoa garatzeagatik.

Lausanako Unibertsitateko Eskola Politeknikoan fisika ikasi zuen. Genevako eta Basileako unibertsitateetan egin zuen biofisikari buruzko tesia. 1978tik 1987ra, Heidelbergeko Biologia Molekularreko Europako Laborategian lan egin zuen.

Krioelektroiaren mikroskopiako eta tomografiako teknologiak garatu zituen.
Richard Henderson

**Richard Henderson** (Edinburgo, 1945eko uztailaren 19a) eskoziar biologo eta biofisikaria da. 2017ko Medikuntzako Nobel Saria jaso zuen Jacques Dubochet eta Joachim Frankekin batera kriomikroskopia elektronikoa garatzeagatik.

Edinburgoko Unibertsitatean fisika ikasi zuen eta Cambridgeko Unibertsitatean doktoratu zen. Cambridgeko Biologia Molekularreko Laborategian lan egin zuen. Han, proteinen mintzak aztertu zituen kriomikrografia elektronikoaren bidez.
Clavaria versatilis

***Clavaria versatilis*** *Clavaria* generoko onddo espezie bat da. Aztertzen ari dira jangarritasuna, ez jatea gomendatzen da. *Clavarius botrytis* delakoaren gain, ez da beste *Clavarius* generokorik kontsumitu behar, purgatzaileak edo digeritzen zailak direlako.

## Generoaren berezitasunak 
*Clavaria* generoko onddoak, koralen forma dute, edo, sinpleak badira, borra itxurakoak edo harizpi bertikalak. Esporen kolorea zuritik okrera doa, eta horiek leunak edo “verrucosoak” dira. Zistidiorik gabe.

## Espeziaren berezitasunak 
Koral itxurako perretxiko bat da, hasieran, erabat lila-morexka kolorekoa oinarria izan ezik, zurixka baita, gero adarrak okre antzeko kolorekoak bihurtzen dira eta esporak eltzean hautsez beteak. Tamaina: 6 - 14 x 5 - 20 cm-koak. Adarrak ugariak, estu eta dikotomikoak, 3 -5 punta kamutsekin amaituak.

**Haragia:** Zuria eta zaporegabea.

**Etimologia:** *Clavaria* terminoa latinetik dator, "clavarius" hitzetik eta borra, iltze, esan nahi du. Bere itxuragatik.

## Jangarritasuna 
Aztertzen ari dira jangarritasuna, ez jatea gomendatzen da.

## Sasoia eta lekua 
Udazkenean hostoerorkorretan, pagoetan batez ere, urria.

### Banaketa eremua 
Frantzia, Japonia, Ameriketako Estatu Batuak eta Australia.

## Erreferentziak 
## Kanpo estekak
Jon Mikel Aranburu

**Jon Mikel Aranburu Mejías** (Caracas, Venezuela, 2002ko uztailaren 23a) euskal-venezuelar futbol jokalaria da. Realean jokatzen du eskuin alboko atzelari postuan. 

## Biografia 
Atzelari lanetan ibili ohi da, nagusiki eskuin hegalean. Errealaren lehen taldearekin egin zuen debuta 2023ko azaroaren 1ean CD Buñolen aurkako Errege Kopako neurketan, eta ordutik 60 neurketa baino gehiago jokatu ditu. 

Bere kontratua 2030erarte berritu ostean, 2025eko urtarrilean lehen taldeko jokalari bilakatu zen eta urte bereko abuztuan 2 zenbakiarekin jolastuko zuela iragarri zuen talde txuriurdinak.

## Kirol Ibilbidea 
### Deportivo La Guaira 
Bere herrialdeko Deportivo La Guairako behe mailetan hezi zen futbolari bezela. 

2019-20 denboraldian B taldera igo zen eta 2020ko otsailaren 23an lehen taldearekin debuta egin zuen Venezuelako futbol ligan.  Denboraldi hartan 17 partida jokatu zituen.

Hurrengo denboraldian CONMEBOL Libertadores kopan egin zuen debuta eta 30 partida jokatu zituen. 2022 urtean ordea 13 partida jokatu eta Hego Amerikako Kopan jolastu.

### Euskal Herrira bueltan. 
#### Real Unión. 
2022ko abuztuan Iruneko Real Unión taldeak sinatu zuen atzelari venezolarra. Bi urteko kontratua eman zioten hirugarren urte baten aukerarekin.  33 partida jokatu zituen 3 gol eta 2 asistentzia emanez.

#### Reala. 
2023ko udan Realak fitxatu zuen jokalari venezolarra Sansen jolasteko. 

Urte berean lehen taldearekin egingo zuen debuta. Azaroaren 1ean izan zen Futboleko Espainiako Errege Kopako partida batean Club Deportivo Buñol arerio zuelarik.

Espainiako futbol ligako lehen mailan debuta 2024ko urtarrilaren 20ean izan zen Real Club Celta de Vigoren aurka. Titular bezela jokatu zuen.  Aste batzuk igaro eta UEFAko Txapeldunen Ligan ere egin zuen debuta Paris Saint-Germain FCren aurka.

### Selekzio nazionala. 
Bere herrialdeko 17, 20 eta 23 urtez azpiko selekzioetan jolastu ostean, absolutuarekin ere deitua izan da. 2024ko Amerika Kopara deitua izan zen. 

Fernando Batista hautatzailearekin, Mexiko, Jamaika eta Kanadaren aurka jolastu zuen titular txapalketa hartan. Bi asistentzia banatu zituen.

## Estatistikak 
*2026eko otsailaren* *2ean* *eguneratua. Datu ofizialak .link=Archivo:Soccerball_current_event.svg|20x20px*

### Klubak. 
### Selekzio nazionala. 
## Palmaresa 
## Erreferentziak 
## Kanpo estekak 
* Profila, Errealaren webgunean
Soalar

**Soalar** Hauza mendilerroan dagoen 830 metro garaierako mendia da (Baztan, Nafarroa Garaia). Bertan Soalarko estazio megalitikoa dago eta bertan aurkitu zen Soalarko iruinarria.

Gailur apal eta garbia da, Burgamendiren iparraldean dauden arroka batzuk lurpean dituena.

## Erreferentziak 
## Kanpo estekak
2022ko Espainiako Traineru Txapelketa

**2022ko Espainiako Traineru Txapelketa** (txapelketaren 75. ekitaldia) urte honetako abuztuaren 6 eta 7an jokatu zen Castropolen. Club de Mar Bueuk gizonezkoetan eta Chapelak emakumezkoetan lortu zituzten beren aurreneko txapelak.

## Historia 
Gizonezkoetan inoizko partehartze eskasenetako bat izan zen. TKE eta KAE Ligek jardunaldiak izan zituzten Euskal Herrian eta Liga hauetako inork ez zuen parte hartu. Galiziako lau traineru, Castropol antolatzailea eta Laredo izan ziren partehartzaileak. 2022ko denboraldian Laredo kantabriarrak ez zen Ligatan izenik eman, kantabriarren arteko estropadak soilik jokatu zituen eta Kantabriako eta Espainiako txapelketak. Bigarren egunean ez zen B finalik izan.

Emakumezkoei dagokienez lau traineruk hartu zuten parte, hiru galiziarrek eta Castropol antolatzaileak. Horrela beraz txapelketa jokatu ahal izan zen. Kasu honetan ere Euskotren Ligak eta ETE Ligak jardunaldik izan zituzte Euskal Herrian eta ez zen euskal edo kantabriar partaidetzarik izan.

## Gizonezkoak 
### Parte-hartzaileak 
### Sailkapen estropadak 
Txanda bakoitzeko irabazlea sailkatzen da eta hauekin batera gainontzekoen artean bi denbora onenak egin dituztenak.

### Emaitzak 
### Tripulazio irabazlea 
* Bueu
** Entrenatzailea: José Ferral
** Patroia: Andres Ríos
** Arraunlariak: Diego Pérez, David Alfaya, Carlos Pérez, Ismael Lijo, David Martínez, Diego Otero, Andrés González, David Moledo, Martín Pérez, Rubén garcía, Alexandro Rodríguez, Oscar Martínez eta Carlos Macho

## Emakumezkoak 
Espainiako Txapelketaren lehenengo ekitaldi ofiziala izan zen.
### Parte-hartzaileak 
### Emaitzak 
### Tripulazio irabazlea 
* Chapela
** Entrenatzailea: 
** Patroia: Olalla Martínez Carballo
** Arraunlariak: Sara González, Miriam Otero, Verónica Montes, Fátima Bures, Noelia Álvarez, Antía Domínguez, Noelia Rodríguez, Marina Domínguez, Malissa Dávila, Alba Meis, Pilar Darriba, Antía Rodríguez eta Silvia Pereiras.

## Erreferentziak 
## Ikus, gainera 
* Espainiako Traineru Txapelketa

## Kanpo estekak
Nobusuke Kishi

japoniar politikaria izan zen. Japoniako lehen ministroa izan zen 1957tik 1960ra.

Samuraien familia batean jaio zen eta zuzenbidea ikasi zuen Tokioko Unibertsitatean. 1935ean Mantxukuo estatu txotxongiloaren arduradun ekonomiko izendatu zuten eta "Shōwa aroko Munstro" ezizena jaso zuen. Hideki Tōjōren gobernuko Merkataritza ministroa izan zen eta Estatu Batuei gerra deklarazioa sinatu zionetako bat izan zen.

Bigarren Mundu Gerra amaitu ondoren, hiru urte eman zituen kartzelan gerrako kriminalagatik, baina azkenean Estatu Batuek ez zuten auzipetu. Ameriketako Estatu Batuen babesarekin, alderdi kontserbadorea zuzendu zuen Japonian, eta Alderdi Liberal Demokratikoaren sortzaileetako bat izan zen. 1957tik 1960ra bere herrialdeko lehen ministro izan zen.

Eisaku Satōren anaia eta Shinzo Aberen aitona izan zen.

## Kanpo estekak
Hildako (militarra)

[thumb|[Overlord operazioak hildako asko eragin zituen.]]
**Hildakoa** istripu, lesio edo trauma baten biktima da. Hildako hitza komunikabideetan erabiltzen dute batez ere gerra edo hondamendi batek eragindako heriotzak deskribatzeko.

Terminologia militarrean, bajek esanahi espezifikoagoa dute batzuetan, eta soldadutzarako galdutako pertsona guztiei egiten diete erreferentzia; horren barruan sartzen dira borrokan hildakoak, gaixotasunagatik hildakoak, lesio fisiko edo mentalengatik ezgaituak, harrapatuak, desertatuak eta desagertuak. Pertsona bati borrokatzea eragozten ez dioten zauri ez hain larriak ez dira baja gisa zenbatzen. Bajen baturari bajen kontua esaten zaio.

Bigarren Mundu Gerraren aurretik, gaixotasunagatiko heriotzek gainditu egiten zituzten borrokako heriotzak. Historikoki, borrokan zauritutakoen %20-30 hil egiten ziren, eta gainerakoek bizirik irauten zuten. Hau da, zaurituen eta hildakoen proportzioa 3 eta 1 artekoa izaten zen.

## Kanpo estekak
Auguste Lechesne

**Auguste Jean Baptiste Lechesne** (Caen, 1815-Fleury-sur-Orne (garaiko Alemanian), 1888) eskultore frantziarra izan zen. 1856an, Ernest-Eugène Hiollerekin batera, Erromako bigarren saria lortu zuen. Henri Lechesne eskultorearen aita zen.

## Biografia 
Parisko Arte Ederren Eskola Nazionalean sartu ondoren, Auguste Jean-Baptiste Lechesne Pierre-Charles Simart eta Jean-Baptiste Joseph Debayren ikaslea izan zen. 1840an ospea hartu zuen Parisko Maison Doréeko fatxadako friso batekin, non adar eta animalien nahasketa nabaritzen dugu. Bere talentua aitortzeak Parisko jauregiak apaintzeko enkargu ugari irabazi zizkion. 1848ko Salonean domina lortu ondoren, 1851ko Erakusketa Unibertsalean lehen mailako bi domina jaso zituen, eta gero 1855eko Erakusketa Unibertsalean ohorezko gurutzea lortu zuten. 1856an, Prix de Rome lehiaketan parte hartu zuen, bigarren postuan berdinduta geldituz Ernest-Eugène Hiollerekin batera; lehen saria Henri-Charles Maniglierrentzat izan zen. 1858ko Salonean, bere "L'Amour domptant les bêtes féroces" taldea nabarmendu zen bereziki. Parisko Udalak Bois de Boulognen jartzeko asmoa zuen, baina ez zion jarraipenik eman ekimen horri. Azkenean, artistak Caeneko Udalari eman zion eta honek Jardin des Plantesen jarri zuen. Eguraldi txarrak pixkanaka hondatu eta azkenean suntsitu egin zen 1895ean. 1859an, Caengo udal administrazioak eskultura eskola baten zuzendaritza agindu zion. Ohorezko Legioko zaldun izendatu zuten 1855eko azaroaren 14an. Lechesne Alemanian (gaur egun Frantziako Fleury-sur-Orne) hil zen, 1888ko azaroaren 1ean.

## Obra batzuk 
* *Enfants dénicheurs* eta *Enfants dénicheurs mordus par des serpents* (1857), Caen. 1944ko bonbardaketek gogor kaltetu zituen.
* *La Pêche* Louvre jauregian.
* *La Chasse* Louvre jauregian.
* *La Marine* Louvre jauregian.
* *Dragons domptés par des enfants* Versaillesko jauregian.

## Iruditegia 

Amour domptant betes feroces Caen.jpg|''L'Amour domptant les bêtes féroces* (Maitasuna pizti amorratuak otzantzen), Caengo lorategi botanikoan Lechesneren lan galduaren marrazki anonimoa.
Enfants denicheurs caen.jpg|*Enfants dénicheurs*, Caengo Errepublikaren plazan.
Enfants dénicheurs mordus par des serpents Caen.jpg|*Enfants dénicheurs mordus par des serpents'',Caengo Errepublikaren plazan.
Réunion des Tuileries au Louvre 1852–1857 Getty Museum vol1 28 "La Chasse", Paris, Louvreko museoan. Argazkia: Édouard Baldus.

## Erreferentziak 
## Kanpo estekak
Uniforme militar

[thumb|[Ameriketako Estatu Batuetako Marineen Gorputzaren uniforme motak.]]
**Uniforme militarra** talde militar baten jantzi bereizgarria da, kide guztiek eramaten dutena. Uniforme militarrak bi bertsio ditu: alde batetik, soldaduek zeremonietan erabiltzen dituzten zeremonia-uniformeak daude, dela autoritate garrantzitsu batekin, dela ezkontzarekin, dela erlijiosoekin, besteak beste, eta, gero, borroka-uniformea dago, gudu-zelaian erabiltzen den uniformea. Joera hori antzekoa da herrialde gehienetan, ohiko kamuflaje basoa edo pixela erabiliz, nahiz eta kamuflajearen kolorea eta beste elementu batzuk aldatzen doazen herrialde batek bere soldaduak erabiliko lituzkeen geografiaren arabera, hau da, herrialde batek defentsa nazionaleko politika disuasiboa edo ofentsiboa duen (herrialdea bere arerioa erasotzen duena izango den edo soilik defendatuko den).

## Kanpo estekak
Franz Anton Maulbertsch

**Franz Anton Maulbetsch** (Langenargen, 1724ko ekainaren 7a - Viena, 1796ko abuztuaren 8a) austriar margolari eta grabatzailea izan zen.

Vienan ikasi zuen eta Piazzetta eta Giovanni Battista Pittoni margolari veneziarren eragina jaso zuen. Sebastiano Ricciren freskoak ere ikasi zituen Vienako Schönbrunn jauregian.

Austrian eta Alemanian estilo barrokoaren ordezkari ospetsuenetako bat izan zen, eta gai erlijiosoari buruzko enkargu ugari jaso zituen. Elizak eta gotzain-jauregiak apaindu zituen.

## Iruditegia 

Franz Anton Maulbertschl - deceased children of Maria Theresa (Riesensaal).jpg|*Maria Teresaren seme hilak (Riesensaal, Hofburg, Innsbruck* (c. 1765).
Franz Anton Maulbertsch 003.jpg|*Jupiter eta Antiope* (c. 1780).
Franz Anton Maulbertsch 001.jpg|*Filipe apostoluak eunuko bat bataiatu du*.
F A Maulbertsch Quacksalber.jpg|*Zirujau bizargin bat lanean*.
Pastoral Serenade, Franz Anton Maulbertsch, 1752.jpg|*Serenata pastorala*.

## Kanpo estekak